Príloha č. 2 súťažných podkladov

**Návrh**

**Rámcová dohoda č. OVO2-2019/000705 - XXX**

**„*Dodávka osobných automobilov nižšej strednej triedy - II*“**

uzatvorená podľa § 269 ods.2 zákona č. 513/1991 Zb. Obchodný zákonník v znení neskorších predpisov

(ďalej len „**Obchodný zákonník**“)

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon č. 343/2015 Z.z**.“)

(ďalej len „**Dohoda**“)

medzi zmluvnými stranami:

**Kupujúci:**

Kupujúci: Slovenská republika, zastúpená

Ministerstvom vnútra Slovenskej republiky

Sídlo Pribinova 2, 812 72 Bratislava – Staré Mesto

IČO: 00 151 866

IBAN: SK7881800000007000180023

SWIFT: SPSRSKBA

IČO 00151866

Zastúpený: Ing. Ondrej VARAČKA, generálny tajomník služobného úradu MV SR, na základe plnej moci č. p. KM-OPS4-2018/001604-117 zo dňa 30.4.2018

(ďalej len „Kupujúci“).

**a**

**Predávajúci:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

IBAN:

SWIFT (BIC):

Tel:

Fax:

e-mail:

registrácia:

(ďalej len „Predávajúci“)

(Kupujúci a Predávajúci ďalej spolu len „Zmluvné strany“ alebo každý samostatne aj ako „Zmluvná strana“)

**ÚVODNÉ USTANOVENIA**

1. Kupujúci ako verejný obstarávateľ podľa § 7 ods. 1 písm. a) zákona č. 343/2015 Z. z. je v  súlade s § 15 ods. 1 písm. a) zákona č. 343/2015 Z. z. (ďalej len „verejný obstarávateľ“) centrálnou obstarávacou organizáciou a plní všetky povinnosti, ktoré mu takto vyplývajú z príslušných všeobecne záväzných právnych predpisov pri aplikácii postupov verejného obstarávania. V súlade s uvedeným Kupujúci ako centrálna obstarávacia organizácia vyhlásil oznámením uverejnenom v Úradnom vestníku EÚ č. 2019/S xxx - xxxxxx zo dňa xx.xx.2019 a vo Vestníku verejného obstarávania č. xxx/2019 pod zn. xxxxx – MST zo dňa xx.xx.2019 verejnú súťaž na realizáciu zákazky s názvom „***Dodávka osobných automobilov nižšej strednej triedy-II***“ (ďalej len **„verejné obstarávanie“**).
2. Prostredníctvom centrálnej obstarávacej organizácie budú prijímateľom - Športovému centru polície so sídlom Romanova 37, 85102 Bratislava, Horskej záchrannej službe so sídlom Horný Smokovec č. 52, 062 01 Vysoké Tatry, Centru účelových zariadení so sídlom Rekreačná 13, 921 01 Piešťany, Kúpeľno-liečebnému ústavu Ministerstva vnútra SR „ARCO“ so sídlom Ulica 17 novembra č.6, 91451 Trenčianske Teplice, Kúpeľno-liečebnému ústavu Ministerstva vnútra SR DRUŽBA so sídlom 086 31 Bardejovské Kúpele, Kúpeľno-rehabilitačnému ústavu Ministerstva vnútra SR, BYSTRÁ so sídlom Jánska dolina 2127, 032 03 Liptovský Ján, Centru polygrafických služieb so sídlom Sklabinská 1, 831 06 Bratislava - mestská časť Rača, IVES, organizácii pre informatiku verejnej správy, Košice so sídlom Čs. armády 20, 041 18 Košice, (ďalej len „Prijímateľ/Prijímatelia“) v súlade s touto Dohodou dodávané tovary a poskytované súvisiace služby Predávajúcim.
3. Prijímatelia musia pred uzatvorením kúpnej/ých zmluvy/zmlúv s Predávajúcim požiadať písomnou formou centrálnu obstarávaciu organizáciu, t.j. Ministerstvo vnútra Slovenskej republiky o súhlas. Bez udelenia súhlasu nie je možné uzatvoriť kúpnu/e zmluvu/y.
4. Na základe vyhodnotenia ponúk bola ponuka Predávajúceho vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky Predávajúceho sa Zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
5. Kupujúci týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
6. Predávajúci týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
7. Základným účelom tejto Dohody je v súlade s výsledkom verejného obstarávania zabezpečiť najmä kúpu Tovaru, jeho dopravu na miesto určenia, dodanie príslušnej dokumentácie, zaškolenie, ako aj zabezpečenie súvisiacich služieb, vrátane predpredajného servisu a servisnej činnosti v rámci záruky (tak ako je tento pojem zadefinovaný nižšie v čl. I, bode 1.1., čl. II. bodoch 2.1. až 2.4 a Prílohy č. 1B, resp. 1.A tejto Dohody), ktorý bude v súlade s touto Dohodou a Kúpnymi zmluvami kupovať Kupujúci alebo Prijímatelia od Predávajúceho.
8. Predmet tejto Dohody je financovaný z prostriedkov Európskych štrukturálnych a investičných fondov (Operačný program Kvalita životného prostredia), prípadne z iných relevantných programov, fondov a finančných mechanizmov ako aj z rozpočtových prostriedkov verejného obstarávateľa.

**Čl. I**

**PREDMET RÁMCOVEJ DOHODY**

* 1. Predmetom tejto Dohody je stanovenie podmienok nákupu a predaja výhradne nového predmetu tejto Dohody (Kupujúci alebo Prijímateľ bude jeho prvým užívateľom) „***Dodávka osobných automobilov nižšej strednej triedy-II***“*,* vrátane súvisiacich tovarov a služieb podľa potrieb Kupujúceho alebo Prijímateľov špecifikovaných v Prílohe č.1 tejto Dohody (ďalej len **„Tovar“**).
  2. Zmluvné strany sa dohodli, že za účelom kúpy Tovaru podľa tejto Dohody uzatvoria Kúpnu zmluvu podľa Prílohy č. 4 a podľa ustanovení § 409 a nasl. Obchodného zákonníka, v ktorej budú špecifikované všetky detaily kúpy Tovaru (ďalej len „Kúpna zmluva“).
  3. Predávajúci sa zaväzuje dodávať za podmienok stanovených touto Dohodou a príslušnou Kúpnou zmluvou podľa tejto Dohody Kupujúcemu a Prijímateľom Tovar a Kupujúci a Prijímatelia sa zaväzujú Tovar prevziať a zaplatiť kúpnu cenu dohodnutú v súlade s podmienkami Dohody a príslušnej Kúpnej zmluvy.

**Čl. II**

**TOVAR, KÚPNA ZMLUVA**

* 1. Tovar je podrobne špecifikovaný v Opise predmetu zákazky (ďalej len „**OPZ**“) použitom v súťažných podkladoch vo verejnom obstarávaní, ktorý tvorí Prílohu č.1.A tejto Dohody, ako aj v ponuke Predávajúceho predloženej do verejného obstarávania (ďalej len „**Ponuka**“), ktorá tvorí Prílohu č. 1.B tejto Dohody. Prílohy č. 1.A a 1.B tvoria Prílohu č.1 tejto Dohody.
  2. V prípade, že dodávaný Tovar požadovaný Kupujúcim a Prijímateľmi v zmysle prílohy č. 1.A tejto Dohody nie je v kvalitatívnych parametroch zhodný v celom rozsahu počas plnenia Kúpnej zmluvy s Ponukou Predávajúceho podľa prílohy č. 1.B tejto Dohody, má Kupujúci a Prijímatelia právo v prípade, že je to pre neho výhodnejšie, požadovať od Predávajúceho dodanie Tovaru v kvalitatívnych parametroch podľa prílohy č. 1.A tejto Dohody v rozsahu Kúpnej zmluvy, tak ako bolo zadané v predmete verejného obstarávania.

* 1. V prípade ak je v čase faktického dodania Tovaru podľa Kúpnej zmluvy k dispozícii Tovar, ktorý zodpovedá všetkým požiadavkám Kupujúceho a Prijímateľom podľa OPZ, avšak tento Tovar je technicky, vývojovo, dizajnovo alebo inými parametrami lepší od Tovaru uvedeného v Ponuke, je Predávajúci oprávnený ponúknuť takýto nový Tovar Kupujúcemu a Prijímateľom ako zmenené plnenie za rovnakých podmienok ako boli uvedené v Ponuke.
  2. Zmluvné strany sa dohodli, že Kúpne zmluvy uzatvorené na základe tejto Dohody budú zodpovedať podmienkam dohodnutým v tejto Dohode, najmä s ohľadom na maximálne jednotkové ceny Tovaru. V Kúpnej zmluve bude určená aj celková cena za Tovar kupovaný na základe príslušnej Kúpnej zmluvy.

**Čl. III**

**CENA**

* 1. Maximálna celková cena za požadovaný Tovar je Zmluvnými stranami dohodnutá vo výške maximálne \_\_\_\_\_\_\_\_ EUR bez DPH (slovom \_\_\_\_\_\_\_\_\_\_\_\_\_\_\_\_\_\_ EUR bez DPH); teda \_\_\_\_\_\_\_\_ EUR vrátane DPH (slovom \_\_\_\_\_\_\_\_\_\_\_\_\_\_\_\_\_\_\_ EUR vrátane DPH) (ďalej len „**Celková cena**“). Podrobná špecifikácia ceny podľa jednotlivých položiek je uvedená v štruktúrovanom rozpočte ceny, ktorý tvorí Prílohu č. 2 tejto Dohody (ďalej len „**Cena**“).
  2. Celková cena ako aj Ceny za Tovar musia byť stanovené v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „Zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách.
  3. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru, a to najmä náklady za Tovar, náklady na obstaranie Tovaru, dovozné clá, poistenie, dopravu na miesto dodania, ostatné náklady spojené s dodávkou Tovaru, dodanie príslušnej dokumentácie, zaškolenie, ako aj náklady na predpredajný servis a tiež náklady súvisiace so zabezpečením servisných činností v rámci záruky) a primeraný zisk Predávajúceho.
  4. Cena za Tovary musí byť stanovená v mene EUR. K fakturovanej Cene bude vždy pripočítaná DPH stanovená v súlade s platnými právnymi predpismi platnými na území SR v čase dodania Tovaru.
  5. Predávajúci prehlasuje, že Tovar poskytuje Kupujúcemu a Prijímateľom za najlepších/najvýhodnejších podmienok, aké sa poskytujú na relevantnom trhu.
  6. Ak v čase uzatvorenia Dohody je Predávajúci neplatiteľom DPH, v prípade zmeny postavenia na platiteľa DPH Predávajúci vyhlasuje, že ním predložená zmluvná cena je konečná a nemenná a bude považovaná na úrovni s DPH.

**Čl. IV**

**PREDPOKLADANÉ MNOŽSTVO PREDMETU DOHODY**

* 1. Predpokladané množstvo Tovaru, ktoré Kupujúci a Prijímatelia kúpia od Predávajúceho v súlade s touto Dohodou a Kúpnymi zmluvami je určené v OPZ v Prílohe č. 1.A a v Prílohe č. 2 tejto Dohody.
  2. Kupujúci a Prijímatelia nie sú povinní zakúpiť predpokladané množstvo Tovaru, ani vyčerpať predpokladaný finančný objem zákazky podľa čl. III bod 3.1. tejto Dohody. Celkové zakúpené množstvo Tovaru bude závisieť výlučne od potrieb Kupujúceho a Prijímateľov počas platnosti tejto Dohody.

**Čl. V**

**DOBA PLATNOSTI DOHODY**

5.1. Dohoda sa uzatvára na dobu určitú, a to na 48 mesiacov odo dňa nadobudnutia účinnosti tejto Dohody, respektíve do vyčerpania finančného limitu podľa čl. III bod 3.1. tejto Dohody, podľa toho ktorá skutočnosť nastane skôr.

**Čl. VI**

**DODANIE TOVARU A SERVISNÉ PODMIENKY**

* 1. Predávajúci na základe Kúpnej zmluvy, Kupujúcemu a Prijímateľom dodá Tovar v kvalite špecifikovanej v Prílohe č. 1.B tejto Dohody v bezchybnom stave.
  2. Čas plnenia čiastkových dodávok Tovaru dohodnutých v uzavieraných Kúpnych zmluvách je stanovený dohodou Zmluvných strán, na max. päť (5) mesiacov odo dňa nadobudnutia účinnosti Kúpnej zmluvy.
  3. Miestom dodania Tovaru je Slovenská republika. Konkrétne miesta dodania Tovaru budú uvedené v Kúpnej zmluve/Kúpnych zmluvách.
  4. Tovar musí byť dodaný v súlade s Prílohou č.1 tejto Dohody a touto Dohodou. Prebratie Tovaru dodaného do miesta dodania Tovaru Predávajúcim sa uskutoční fyzickým prevzatím Tovaru, kontrolou množstva a kvality dodaného tovaru a podpisom preberacieho protokolu splnomocneným zástupcom Predávajúceho a Kupujúceho alebo Prijímateľa. V preberacom protokole bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa OPZ, Ponuky, tejto Dohody a Kúpnej zmluvy. V preberacom protokole Kupujúci alebo Prijímateľ vyznačí riadne dodanie Tovaru. Preberací protokol môže byť podkladom pre fakturáciu až po odstránení vád dodávky Tovaru. Preberacím protokolom môže byť aj dodací list.
  5. Predávajúci spolu s tovarom súčasne dodá:
* Osvedčenie o evidencii vozidla - časť II. (Tovaru - osobného automobilu nižšej strednej triedy) pre prevádzku na cestných komunikáciách na území Slovenskej republiky
* Vyhlásenie o zhode (COC) (Tovaru - osobného automobilu nižšej strednej triedy),
* Návod na obsluhu a údržbu Tovaru - osobného automobilu nižšej strednej triedy, vrátane dodávanej výbavy a príslušenstva v slovenskom jazyku

Bez dodania náležitostí uvedených v tomto bode 6.5, tohto čl. VI. Tejto Dohody nebude Kupujúcim alebo Prijímateľom Tovar prevzatý.

* 1. Predávajúci sa zaväzuje zástupcovi Kupujúceho alebo Prijímateľa oznámiť (v súlade s bodom 15.3 čl. XV.) čas dodávky Tovaru do miesta plnenia najneskôr dva (2) pracovné dni pred predpokladaným dňom dodania Tovaru.
  2. Ak Predávajúci neoznámi termín dodávky, Kupujúci alebo Prijímateľ nie je povinný prevziať dodávku v deň doručenia, ale až v nasledujúci deň. Náklady spojené s odmietnutím prevzatia neoznámenej dodávky a jej opätovným doručením znáša Predávajúci.
  3. Predávajúci sa zaväzuje odovzdať Tovar bez vád, na základe preberacieho protokolu, prípadne dodacieho listu. Predávajúci umožní Kupujúcemu alebo Prijímateľovi riadne prevzatie dodaného Tovaru a jeho kontrolu. Vady zistené pri dodaní Tovaru je Kupujúci alebo Prijímateľ povinný oznámiť Predávajúcemu pri jeho prevzatí. Vady skryté je Kupujúci alebo Prijímateľ povinný oznámiť bez zbytočného odkladu. Ak Predávajúci nedodá Tovar na miesto dodania, riadne a včas, je Kupujúci alebo Prijímateľ oprávnený odmietnuť jeho prevzatie. Predávajúci je následne povinný bezodkladne písomne oznámiť nový čas plnenia.
  4. Po riadnom dodaní Tovaru Kupujúci alebo Prijímateľ potvrdí jeho prevzatie podpísaním preberacieho protokolu, prípadne dodacieho listu. Potvrdený preberací protokol (dodací list) a Kúpna zmluva sú podkladom pre vystavenie faktúry a budú tvoriť jej neoddeliteľnú súčasť.
  5. V prípade dodania Tovaru pred stanoveným časom dodania nemá Predávajúci nárok na finančné zvýhodnenie.
  6. Na dodanie Tovaru podľa tejto Dohody sa primerane uplatní doložka INCOTERMS 2010 DDP do miesta plnenia podľa tejto Dohody.
  7. Nebezpečenstvo škody na Tovare prechádza z Predávajúceho na Kupujúceho alebo Prijímateľa okamihom jeho dodania podľa tejto Dohody a Kúpnej zmluvy.
  8. Predávajúci sa zaväzuje Kupujúcemu alebo Prijímateľovi s prvým dodaním Tovaru:

1. predložiť aktualizovaný zoznam siete servisných stredísk (vlastných alebo zmluvných partnerov) plošne pokrývajúcich územie Slovenskej republiky, ktoré sú servisným miestom schopným plniť povinnosti vyplývajúce z vykonávania záruky podľa tejto Dohody a za podmienok stanovených Predávajúcim alebo
2. predložiť vyhlásenie zriaďovateľa (napr. výrobcu alebo zástupcu výrobcu) alebo uzavretú zmluvu so servisným strediskom, resp. vyhlásenie ich štatutárneho zástupcu, ktorého obsahom musí byť súhlas s dodávkou služieb v rámci záruky odo dňa protokolárneho odovzdania a prevzatia Tovaru, za podmienok stanovených Predávajúcim, v prípade, že Predávajúci nie je zriaďovateľom servisných stredísk, podľa písmena a) tohto článku a bodu Dohody.
   1. Predávajúci garantuje zaistenie originálnych náhradných dielov a možnosť zabezpečenia servisu (vlastného alebo zmluvne zabezpečeného) bez vplyvu na požadovanú záruku.

**Čl. VII**

**PLATOBNÉ PODMIENKY A FAKTURÁCIA**

* 1. Kupujúci alebo Prijímateľ sa zaväzuje za dodaný Tovar zaplatiť Predávajúcemu Cenu podľa Kúpnej zmluvy na základe faktúry vystavenej Predávajúcim po dodaní Tovaru a podpísaní preberacieho protokolu alebo dodacieho listu s vyznačením riadneho dodania Tovaru. Kupujúci alebo Prijímateľ neposkytne Predávajúcemu žiaden preddavok ani zálohové platby.
  2. Každá faktúra vystavená Predávajúcim bude obsahovať náležitosti podľa všeobecne záväzných právnych predpisov (najmä podľa zákona č. 222/2004 Z. z. o dani z pridanej hodnoty v znení neskorších predpisov). Neoddeliteľnou súčasťou faktúry Predávajúceho bude originál/fotokópia preberacieho protokolu alebo dodacieho listu s vyznačením riadneho dodania Tovaru potvrdeného Kupujúcim alebo Prijímateľom. Súčasťou faktúry musí byť (ak je to aplikovateľné) najmä:

- názov operačného programu, číslo a názov opatrenia, názov projektu, kód projektu, (ak sú uvedené informácie Zmluvným stranám k dispozícii v čase vystavenia faktúry);

- jednoznačná informácia, či Predávajúci je alebo nie je platiteľom DPH;

- číslo a názov Dohody;

- číslo Kúpnej zmluvy a dátum jej uzavretia;

- číslo faktúry a dátum jej vystavenia;

- špecifikácia platby (názov banky Predávajúceho vrátane kódu SWIFT, číslo účtu Predávajúceho vrátane čísla v tvare IBAN);

- názov a opis obsahu dokladov, podrobnú špecifikáciu dodávky, údaj o jednotkovej cene, množstve dodávky, celkovú účtovanú čiastku bez DPH, DPH a spolu s DPH;

- pečiatka a podpis oprávnenej osoby Predávajúceho;

- dátum doručenia dokladu Kupujúcemu alebo Prijímateľovi (napr. pečiatka podateľne).

Sumy vo faktúre, resp. jej prílohách sa uvádzajú s presnosťou na 2 desatinné miesta s matematickým zaokrúhlením.

* 1. Lehota splatnosti faktúry Predávajúceho je šesťdesiat (60) dní odo dňa doručenia faktúry Kupujúcemu alebo Prijímateľovi zo strany Predávajúceho za predpokladu, že doručená faktúra bude spĺňať všetky zákonné náležitosti a náležitosti podľa tejto Dohody. Lehota splatnosti faktúry začína plynúť dňom nasledujúcim po dni, v ktorom bola faktúra preukázateľne doručená Kupujúcemu alebo Prijímateľovi. Predávajúci berie na vedomie, že predmet Dohody je financovaný z prostriedkov Európskej únie a z vlastných prostriedkov Kupujúceho alebo Prijímateľa. Predávajúci berie na vedomie, že uvedené financovanie platieb z prostriedkov Európskej únie je časovo a administratívne náročné. Predávajúci zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Dohody.
  2. Ak predložená faktúra nebude vystavená v súlade s touto Dohodou a/alebo Kúpnou zmluvou, Kupujúci alebo Prijímateľ ju bezodkladne vráti Predávajúcemu na doplnenie a/alebo prepracovanie s uvedením nedostatkov, ktoré sa majú odstrániť. Nová 60-dňová lehota splatnosti začne plynúť dňom nasledujúcim po dni, v ktorom bola riadne doplnená a/alebo prepracovaná faktúra preukázateľne doručená Kupujúcemu alebo Prijímateľovi.
  3. Všetky faktúry budú uhrádzané výhradne bezhotovostne prevodným príkazom. Cena sa považuje za uhradenú dňom odpísania finančných prostriedkov z účtu Kupujúceho alebo Prijímateľa.
  4. Bankové spojenie Predávajúceho uvedené na faktúre musí byť zhodné s bankovým spojením dohodnutým v tejto Dohode a/alebo Kúpnej zmluve.

**Čl. VIII**

**SUBDODÁVKY**

8.1. Ak má Predávajúci v úmysle zadať plnenie, ktoré je predmetom tejto Dohody, subdodávateľom, môže tak urobiť iba s predchádzajúcim písomným súhlasom Kupujúceho, ktorý takýto bez závažného a opodstatneného dôvodu neodoprie. V takomto prípade Predávajúci zodpovedá rovnako akoby Dohodu plnil sám.

8.2. V Prílohe č. 3 tejto Dohody sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

* 1. Predávajúci je oprávnený zmeniť subdodávateľa iba s predchádzajúcim písomným súhlasom Kupujúceho. Predávajúci je pritom povinný oznámiť Kupujúcemu údaje podľa bodu 8.2 tohto článku Dohody o novom subdodávateľovi. Predávajúci je povinný Kupujúcemu oznámiť akúkoľvek zmenu údajov u subdodávateľov, uvedených v Prílohe č. 3 tejto Dohody, a to bezodkladne.
  2. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  3. Predávajúci je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Predávajúceho v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“).

**Čl. IX**

**PRÁVA A POVINNOSTI ZMLUVNÝCH STRÁN**

1. Zmluvné strany sa zaväzujú, že budú zachovávať mlčanlivosť o všetkých dôverných informáciách, ktoré im budú poskytnuté alebo ktoré sa dozvedia v súvislosti s touto Dohodou a nepoužijú ich na iné účely ako na plnenie tejto Dohody. Za dôvernú sa považuje každá informácia, z povahy ktorej je zrejmé, že Zmluvná strana má záujem na jej utajovaní, nakoľko nejde o bežne dostupnú informáciu.
2. Za dôverné informácie sa nepovažujú informácie, ktoré sa stali verejne známymi bez porušenia tejto Dohody, informácie oprávnene získané inak, ako od druhej Zmluvnej strany, ako aj informácie, ktorých používanie upravujú osobitné predpisy.
3. Ak sa budú na strane Predávajúceho ako Zmluvnej strany podieľať viaceré subjekty, práva z tejto Dohody voči Kupujúcemu môže uplatňovať výlučne vedúci Predávajúci [ ], IČO: [ ]. Vedúci Predávajúci podľa predchádzajúcej vety je oprávnený vykonávať fakturáciu v mene predávajúcich, a tiež je za poskytovateľov výlučne tento oprávnený vykonávať iné práva voči Kupujúcemu vyplývajúce z tejto Dohody alebo z všeobecne záväzných právnych predpisov, pokiaľ Dohoda (vrátane príloh) v konkrétnom prípade neurčí inak. Subjekty na strane Predávajúceho si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Dohody.
4. Predávajúci vyhlasuje, že v čase uzatvorenia Dohody má splnené povinnosti, ktoré mu vyplývajú zo zákona o registri partnerov verejného sektora. V prípade, ak sa budú na strane Predávajúceho ako Zmluvnej strany podieľať viaceré subjekty, podmienku podľa predchádzajúcej vety musia splniť všetky tieto subjekty, ak im táto povinnosť vyplýva zo zákona o registri partnerov verejného sektora.

**Čl. X**

**ZÁRUČNÁ DOBA A ZODPOVEDNOSŤ ZA VADY**

* 1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.
  2. Záručná doba dodávaného Tovaru (osobný automobil nižšej strednej triedy) je min. 4 roky alebo najazdených min. 120 000 km, podľa toho, ktorá skutočnosť nastane skôr, vrátane príslušenstva a výbavy, ktorá je súčasťou Tovaru. Na prehrdzavenie karosérie je záruka min. 6 rokov a na lak min. 3 roky v zmysle § 429 a nasl. Obchodného zákonníka (ďalej len „**Záručná doba**“) od prevzatia Tovaru Kupujúcim alebo Prijímateľom, t.j. odo dňa uvedeného na preberacom protokole alebo dodacom liste.
  3. Podľa bodu 10.2. tohto článku Dohody, Predávajúci zodpovedá za to, že dodaný Tovar bude mať počas Záručnej doby vlastnosti vymedzené v OPZ a Ponuke a že Tovar bude spôsobilý na použitie na účel, na aký sa Tovar obvykle používa.
  4. Okrem všeobecných dôvodov platia pre zánik záruky tieto dôvody:

1. Kupujúci alebo Prijímateľ si nenechá na Tovare vykonať práce predpísané výrobcom v stanovených termínoch a v Predávajúcim určených servisných opravovniach,
2. do Tovaru bude Kupujúcim alebo Prijímateľom zabudovaný resp. inak namontovaný taký diel, ktorý nie je povolený výrobcom,
3. Tovar je pozmenený nedovoleným spôsobom, odlišujúcim sa od jeho konštrukčného riešenia,
4. Tovar bol používaný v rozpore s jeho účelom,
5. užívateľ Tovaru si nesplnil povinnosť predísť vzniku zmenšenia škody (napr. Tovar neodstavil ihneď potom ako bola zistená porucha, ale jazdil ďalej a tým zavinil zvýšenie rozsahu poruchy),
6. pri prevádzke Tovaru neboli použité výrobcom predpísané alebo doporučené materiály alebo náplne, predovšetkým oleje, pohonné hmoty, brzdové a chladiace kvapaliny.
   1. Predávajúci nenesie žiadnu zodpovednosť za vady, ktoré boli spôsobené neodbornou prevádzkou, obsluhou a údržbou.
   2. Kupujúci alebo Prijímateľ je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „**Uplatnenie záruky**“).
   3. Uplatnenie záruky musí obsahovať:
      1. číslo Kúpnej zmluvy,
      2. popis vady akosti Tovaru alebo spôsob ako sa vada akosti Tovaru prejavuje,
      3. počet vadných kusov Tovaru,
      4. určenie spôsobu uspokojenia nároku zo záruky podľa bodu 10.9. tejto Dohody.
   4. Predávajúci je povinný sa písomne k Uplatneniu záruky vyjadriť do tridsiatich (30) dní po jeho doručení. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci súhlasí s oznámenými vadami akosti Tovaru (ďalej len „**Oprávnená reklamácia**“).
   5. V uplatnení záruky je Kupujúci alebo Prijímateľ povinný určiť aké nároky si uplatňuje zo záruky. V prípade Oprávnenej reklamácie môže Kupujúci alebo Prijímateľ požadovať podľa svojho uváženia:
      1. vrátenie zaplatenej kúpnej ceny za Tovar vykazujúci vady akosti,
      2. zľavu z kúpnej ceny za Tovar vykazujúci vady akosti,
      3. výmenu Tovaru vykazujúcich vady akosti za bezchybný Tovar,
      4. opravu Tovaru vykazujúceho vady akosti.
   6. Popri nárokoch ustanovených v bode 10.9 tohto článku má Kupujúci alebo Prijímateľ nárok na náhradu škody.
   7. V prípade nárokov z Oprávnenej reklamácie podľa bodov 10.9.1 a/alebo 10.9.2 tohto článku je Predávajúci povinný vystaviť a doručiť Kupujúcemu alebo Prijímateľovi dobropis (oprava základu dane s náležitosťami podľa príslušných všeobecne záväzných právnych predpisov platných na území SR) so splatnosťou tridsať (30) dní odo dňa jeho doručenia Kupujúcemu alebo Prijímateľovi.
   8. V prípade nárokov z Oprávnenej reklamácie podľa bodov 10.9.3 a/alebo 10.9.4 tohto článku je Predávajúci povinný vymeniť Tovar vykazujúci vady akosti za bezchybný Tovar a/alebo vykonať opravu Tovaru do tridsať (30) dní odo dňa doručenia Uplatnenia záruky. V tomto prípade zabezpečí odobratie Tovaru vykazujúceho vady akosti z miesta dodania tovaru a dodanie bezchybného a/alebo opraveného Tovarov na miesto dodania Tovaru Predávajúci na svoje náklady.

**Čl. XI**

**UKONČENIE DOHODY**

* 1. Túto Dohoda môže byť pred uplynutím dojednanej doby podľa článku V bodu 5.1 tejto Dohody, resp. pred vyčerpaním finančného limitu podľa článku III bodu 3.1. tejto Dohody ukončená:
     1. písomnou dohodou Zmluvných strán, a to dňom uvedeným v takejto dohode; v dohode o skončení Dohody sa súčasne upravia aj nároky Zmluvných strán vzniknuté na základe alebo v súvislosti s Dohodou,
     2. písomným odstúpením od Dohody z dôvodov, ktoré stanovuje zákon (najmä § 19 zákona č. 343/2015 Z.z.) alebo táto Dohoda,
     3. výpoveďou Dohody podľa bodu 11.7 tohto článku Dohody.
  2. Kupujúci je oprávnený odstúpiť od Dohody v prípade, ak:
     1. proti Predávajúcemu začalo konkurzné konanie alebo reštrukturalizácia,
     2. Predávajúci vstúpil do likvidácie,
     3. Kupujúci alebo Prijímateľ mal tri a viac Oprávnených reklamácii k podstatnej časti dodávky Tovaru,
     4. Predávajúci koná v rozpore s touto Dohodou a/alebo Kúpnou zmluvou a/alebo všeobecne záväznými právnymi predpismi platnými na území SR a na písomnú výzvu Kupujúceho alebo Prijímateľa toto konanie a jeho následky v určenej primeranej lehote neodstráni,
     5. Predávajúci poruší povinnosť podľa čl. VIII. bod 8.3. až 8.5. tejto Dohody,
     6. v čase jej uzavretia existoval dôvod na vylúčenie Predávajúceho pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
     7. táto nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
     8. Predávajúci nebol v čase uzavretia tejto Dohody zapísaný v registri partnerov verejného sektora podľa zákona o registri partnerov verejného sektora alebo ak bol vymazaný z registra partnerov verejného sektora,
     9. v prípade, ak ešte nedošlo k plneniu z tejto Dohody a výsledky kontroly Riadiaceho orgánu neumožňujú financovanie výdavkov vzniknutých z tejto Dohody
  3. Predávajúci je oprávnený odstúpiť od Dohody v prípade, ak Kupujúci poruší Dohodu podstatným spôsobom. Za podstatné porušenie povinností vyplývajúcich z tejto Dohody na strane Kupujúceho sa považuje omeškanie Kupujúceho alebo Prijímateľa s úhradou faktúry/faktúr viac ako šesťdesiat (60) dní po lehote ich splatnosti.
  4. Odstúpenie od Dohody musí mať písomnú formu, musí sa v ňom uviesť dôvod odstúpenia a  je účinné doručením druhej Zmluvnej strane.
  5. Odstúpením od Dohody nie sú dotknuté ustanovenia týkajúce sa ochrany dôverných informácií, voľby práva a riešenia sporov. Odstúpením od Dohody niektorej zo Zmluvných strán sa Dohoda zrušuje ku dňu doručenia odstúpenia druhej Zmluvnej strane. Pri odstúpení od tejto Dohody si Zmluvné strany ponechajú doterajšie plnenia. Kupujúci určí spôsob vysporiadania ohľadom plnení, ktoré neboli riadne ukončené ku dňu zániku Dohody.
  6. Zmluvná strana, ktorá odstúpi od Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Za okolnosti vyššej moci sa pre účely tejto Dohody považujú okolnosti, ktoré nastali nezávisle od vôle povinnej strany a bránia jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, napr. vojny, živelné katastrofy značného rozsahu majúce súvislosť s predmetom Dohody, štrajky a pod. Za vyššiu moc sa však nepovažujú napr. výpadky vo výrobe, prerušenie dodávok energií, nesplnenie alebo oneskorenie dodávok od subdodávateľov a zásahy orgánov verejnej moci alebo nezískanie úradných povolení.
  7. Túto Dohodu môže Kupujúci písomne vypovedať aj bez udania dôvodu s výpovednou lehotou **tri (3) mesiace**. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Predávajúcemu.

**Čl. XII**

**ZMLUVNÉ POKUTY A ÚROKY Z OMEŠKANIA**

* 1. V prípade, že Predávajúci nedodá Tovar vrátane príslušných dokladov a/alebo dokumentov v súlade s Kúpnou zmluvou (riadne) a v dohodnutom termíne (včas) má Kupujúci alebo Prijímateľ právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou ktorého je Predávajúci v omeškaní.
  2. V prípade omeškania Kupujúceho alebo Prijímateľa s úhradou faktúry v lehote jej splatnosti podľa tejto Dohody, má Predávajúci právo požadovať od Kupujúceho alebo Prijímateľa úrok z omeškania v zákonom stanovenej výške.
  3. V prípade omeškania Predávajúceho s odstránením vady Tovaru alebo výmeny Tovaru podľa čl. X bod 10.12 tejto Dohody má Kupujúci alebo Prijímateľ právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou/opravou ktorého je Predávajúci v omeškaní.
  4. Zaplatením zmluvnej pokuty nie je dotknutý nárok na náhradu škody, a to aj vo výške presahujúcej zmluvnú pokutu.

**Čl. XIII**

**VLASTNÍCKE PRÁVO**

13.1. Kupujúci alebo Prijímateľ nadobúda vlastnícke právo k Tovaru podpisom preberacieho protokolu alebo dodacieho listu s vyznačením riadneho dodania Tovaru.

**Čl. XIV**

**NÁHRADA ŠKODY**

14.1. V prípade že Kupujúcemu alebo Prijímateľovi vznikne škoda spôsobená Predávajúcim, Predávajúci sa túto škodu zaväzuje v plnom rozsahu Kupujúcemu alebo Prijímateľovi nahradiť.

**Čl. XV**

**Osobitné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s Dohodou a/alebo Kúpnou zmluvou (každá z nich ďalej ako „**Oznámenie**“) musia byť v písomnej podobe doručené:

1. osobne,
2. poštou prvou triedou s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto článkom Dohody.
   1. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Dohody:

Kupujúci:

Ministerstvo vnútra Slovenskej republiky

Pribinova 2, 812 72 Bratislava – Staré Mesto Slovenská republika

k rukám: *(doplní verejný obstarávateľ)*

email: *(doplní verejný obstarávateľ)*

* 1. Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Dohody:

Predávajúci:

k rukám: *(doplní Predávajúci)*

email: *(doplní Predávajúci)*

* 1. Oznámenie nadobúda účinnosť okamihom jeho prevzatia a má sa za prevzaté:

15.4.1 v čase jeho doručenia (alebo odmietnutia jeho prevzatia), pokiaľ sa doručuje osobne alebo   
 kuriérom; alebo

15.4.2 v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa   
 doručuje ako poštová zásielka prvej triedy s uhradeným poštovným; alebo

15.4.3 v čase jeho doručenia, ale najneskôr nasledujúci kalendárny deň po jeho odoslaní, pokiaľ sa   
 doručuje prostredníctvom elektronickej pošty.

* 1. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  2. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho alebo Prijímateľom.
  3. Ak ktorékoľvek z ustanovení tejto Dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení Dohody zostane nedotknutá.
  4. Zmluvné strany sa dohodli, že pohľadávky Zmluvnej strany vyplývajúce z tejto Dohody môžu byť postúpené na tretie osoby len s predchádzajúcim písomným súhlasom druhej Zmluvnej strany.
  5. Predávajúci sa zaväzuje poskytnúť Kupujúcemu alebo Prijímateľom všetku súčinnosť nevyhnutnú na plnenie tejto Dohody a/alebo Kúpnej zmluvy/Kúpnych zmlúv.
  6. Predávajúci je povinný zdržať sa pri plnení Dohody akéhokoľvek konania, ktoré by mohlo v dôsledku konfliktu záujmov spochybniť nestrannosť a základný účel plnenia Dohody. Konflikt záujmov podľa predchádzajúcej vety, ako uprednostnenie osobného záujmu Predávajúceho pred záujmom na riadnom plnení Dohody, môže vzniknúť najmä v dôsledku ekonomických záujmov, politických alebo národnostných preferencií, rodinných vzťahov, alebo vzťahov s blízkymi osobami alebo iného spojenia, resp. spoločných záujmov. Predávajúci sa zaväzuje bezodkladne písomne oznámiť Kupujúcemu vznik konfliktu záujmov a vykonať kroky na odstránenie akejkoľvek skutočnosti, ktorá by mohla byť považovaná za konflikt záujmov.
  7. Predávajúci sa zaväzuje pri plnení Dohody dodržiavať platné a účinné všeobecne záväzné právne predpisy Slovenskej republiky ako aj záväzné právne akty Európskej únie (ďalej len "**EÚ**") v oblasti Štrukturálnych fondov EÚ a primerane v rozsahu vzťahujúcom sa na Predávajúceho aj rešpektovať ostatné pravidlá vydané na ich základe (napr. Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 - 2020, Systém riadenia európskych štrukturálnych a investičných fondov na programové obdobie 2014-2020 a pod.). Za účelom preventívneho riešenia problémov spojených s refundáciou nákladov na realizáciu projektu môže Kupujúci alebo Prijímateľ aj vopred oznámiť Predávajúcemu informácie a pokyny, ktoré je v tomto ohľade nevyhnutné dodržiavať zo strany Predávajúceho (napr. požiadavky na špecifikáciu plnenia v Preberacích protokoloch alebo faktúrach Predávajúceho a pod.).
  8. Predávajúci je povinný strpieť výkon kontroly/auditu súvisiaceho s plnením podľa tejto Dohody kedykoľvek počas platnosti a účinnosti Zmluvy o poskytnutí nenávratného finančného príspevku, na základe ktorej je financované dodanie Tovaru (ďalej aj len "**Zmluva o poskytnutí NFP**"), a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a vyššie uvedenej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť.
  9. Oprávnenými osobami na výkon kontroly v zmysle vyššie uvedeného v bode 15.14. sú najmä:

a) Poskytovateľ NFP a ním poverené osoby;

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;

c) Najvyšší kontrolný úrad Slovenskej republiky, Úrad vládneho auditu, Certifikačný orgán a nimi poverené osoby;

d) Orgán auditu, jeho spolupracujúce orgány a osoby poverené na výkon kontroly/auditu;

e) Splnomocnení zástupcovia Európskej Komisie a Európskeho dvora audítorov;

f) Orgán zabezpečujúci ochranu finančných záujmov Európskej únie;

g) osoby prizvané orgánmi uvedenými v písm. a) až f) v súlade s príslušnými právnymi predpismi Slovenskej republiky a právnymi aktmi Európskej únie.

**Čl. XVI**

**ZÁVEREČNÉ USTANOVENIA A RIEŠENIE SPOROV**

* 1. Táto Dohoda nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky, a to v zmysle § 47a zákona č. 40/1964 Zb. Občiansky zákonník v znení neskorších predpisov. Dohodu zverejní Kupujúci.
  2. Neoddeliteľnou súčasťou tejto Dohody je:

Príloha č. 1: Opis predmetu zákazky členený na:

Príloha č.1.A - Opis predmetu zákazky použitý v súťažných podkladoch

Príloha č. 1.B - Ponuka Predávajúceho predložená do verejného obstarávania

Príloha č. 2: Štruktúrovaný rozpočet ceny tejto Dohody

Príloha č. 3: Zoznam subdodávateľov

Príloha č. 4: Vzor Kúpnej Zmluvy

* 1. Táto Dohoda môže byť doplnená a/alebo zmenená len písomnými, očíslovanými a zmluvnými stranami podpísanými dodatkami k tejto Dohode, ktoré sa stávajú neoddeliteľnou súčasťou tejto Dohody.

16.4. Práva a povinnosti Zmluvných strán výslovne neupravené touto Dohodou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory, ktoré vzniknú z tejto Dohody, sa budú Zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, všetky spory vzniknuté z tejto Dohody budú riešené na miestne a vecne príslušnom súde Slovenskej republiky podľa právneho poriadku Slovenskej republiky.

16.5. Táto Dohoda je vyhotovená v piatich (5) vyhotoveniach s platnosťou originálu, pričom Predávajúci obdrží dve (2) vyhotovenia a Kupujúci obdrží tri (3) vyhotovenia.

16.6. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.

V Bratislave dňa ........................... V ......................... dňa .........................

za Kupujúceho: za Predávajúceho :

**­­­** ................................................................. .................................................................

Ing. Ondrej Varačka.

generálny tajomník služobného úradu MV SR

Rámcová dohoda

Príloha č. 3

**Zoznam subdodávateľov**

**Identifikácia Predávajúceho**

Obchodné meno:

Sídlo:

IČO:

Predávajúci má v úmysle zadať plnenie, ktoré je predmetom Rámcovej dohody nasledovným subdodávateľom

|  |  |  |  |
| --- | --- | --- | --- |
| **Obchodné meno** | **Sídlo/ miesto podnikania** | **IČO** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

V *(doplniť miesto),* dňa *(doplniť dátum)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Meno, priezvisko a podpis osoby oprávnenej konať za Predávajúceho*